O neodarwinismo dió mes importancia a lo treballo d'os chenetistas que a lo d'os paleontologos, que esdeveniban simples rechistradors d'o previsto por a teoría. O mesmo Dobzhansky se situó en posicions teleolochicas que iban mes leixos que a sciencia, como quan diciba en 1972 "os orichens d'a vida y de l'hombre son en realidat os puntos crucials d'a evolución d'a Tierra y, probablement d'o Cosmos". Bell chenetista dudaba d'a omnipotencia d'a seleción natural como fuerza capaz d'empentar l'aparición de variacions de formas vistables en a evolución d'a vida sobre a tierra. A primers d'a decada d'os 70, en un contexto en o que a cheolochía deixaba d'estar gradualista y se tornaba neocatastrofista bell paleontologo creyó una nueva teoría qüestionando o paradigma neodarwinista.